ขยายเวลาให้นักธุรกิจต่างชาติอยู่ในไทย
ประชาไท -- 31 พ.ค.2548--- วันนี้คณะรัฐมนตรีได้อนุมัติหลักการร่างกฎกระทรวง ตามที่กระทรวงมหาดไทยเสนอ ตามความในพระราชบัญญัติคนเข้าเมือง พ.ศ.2522 เพื่ออำนวยความสะดวกสำหรับนักธุรกิจที่เดินทางมาประเทศไทย โดยกำหนดระยะเวลาการตรวจลงตราเพิ่มจาก 1 ปี เป็น 3 ปี ตามที่ กระทรวงมหาดไทย เห็นสมควรให้ขยายอายุการตรวจลงตราสำหรับผู้ที่เดินทางมาติดต่อธุรกิจในไทยบ่อยครั้ง ซึ่งแต่เดิมกำหนดไว้เพียง 1 ปี ตามที่มีการแก้ไขเพิ่มเติมกฎกระทรวง ฉบับที่ 27 (พ.ศ.2546) ในพระราชบัญญัติคนเข้าเมือง พ.ศ.2522 ทั้งนี้ กฎกระทรวงเดิม ตามกฎหมายคนเข้าเมืองดังกล่าว ไม่ได้กำหนดอัตราค่าธรรมเนียมการตรวจลงตราประเภทคนอยู่ชั่วคราว ชนิดใช้ได้หลายครั้งภายใน 3 ปี เอาไว้ จึงทำให้ไม่สะดวกต่อนักธุรกิจในการเดินทางเข้ามาประเทศไทยเพื่อประกอบธุรกิจต่างๆ สำหรับร่างกฎกระทรวงนี้ กำหนดให้บุคคลที่เดินทางเข้ามาในราชอาณาจักรเพื่อประกอบธุรกิจ ใช้ได้หลายครั้ง (Multiple entries) มีอายุเพิ่มเป็น 3 ปี เพื่อเป็นการอำนวยความสะดวกในการเดินทาง ทั้งยังได้กำหนดอัตราค่าธรรมเนียม 10000 บาท เพื่อเป็นไปตามบัญชีท้ายพระราชบัญญัติคนเข้าเมือง พ.ศ.2522 อีกด้วย 
ประชาไท -- 31 พ.ค.2548--- วันนี้คณะรัฐมนตรีได้อนุมัติหลักการร่างกฎกระทรวง ตามที่กระทรวงมหาดไทยเสนอ ตามความในพระราชบัญญัติคนเข้าเมือง พ.ศ.2522 เพื่ออำนวยความสะดวกสำหรับนักธุรกิจที่เดินทางมาประเทศไทย